อนันต์ ภักดิ์ประไพ

อนันต์ ภักดิ์ประไพ (15 เมษายน พ.ศ. 2480 – 7 มิถุนายน พ.ศ. 2554) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพิษณุโลก 2 สมัย

 ประวัติ 
อนันต์ ภักดิ์ประไพ เกิดเมื่อวันที่ 15 เมษายน พ.ศ. 2480 เป็นบุตรของนายอรุณ กับนางชวนชื่น ภักดิ์ประไพ จบการศึกษาระดับชั้นมัธยมศึกษา จากโรงเรียนพิษณุโลกพิทยาคม จังหวัดพิษณุโลก จบชั้นมัธยมศึกษาปีที่ 7 จากโรงเรียนศิริศาสตร์ และจบการศึกษาสาขาวิชาช่างกลโรงงาน จากวิทยาลัยเทคนิคกรุงเทพ และปริญญาตรี ครุศาสตรบัณฑิต จากวิทยาลัยครูพิบูลสงคราม

 การทำงาน 
นายอนันต์ เป็นผู้ก่อตั้งกิจการรถเมล์ประเทศไทย ที่เปิดบริการรถเมล์รอบเมืองพิษณุโลก ต่อมาได้เข้าสู่งานการเมืองโดยการเป็นสมาชิกสภาผู้แทนราษฎรจังหวัดพิษณุโลก ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคไท 

นายอนันต์ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) และลาออกในเวลาต่อมา เมื่อวันที่ 8 มกราคม พ.ศ. 2519

หลังจากการรัฐประหารในประเทศไทย พ.ศ. 2514 ไม่นาน นายอนันต์ ร่วมกับนายอุทัย พิมพ์ใจชน ส.ส.จังหวัดชลบุรี ของพรรคประชาธิปัตย์ พร้อมด้วย ส.ส.จังหวัดชัยภูมิ คือ นายบุญเกิด หิรัญคำ ได้ยื่นฟ้องต่อศาลอาญาให้ดำเนินคดีต่อคณะปฏิวัติในข้อหากบฏต่อแผ่นดิน ถือเป็นท้าทายอำนาจของผู้มีอำนาจอย่างตรงไปตรงมา แต่แล้วศาลได้ตีความ และทำให้ทั้งสามคนตกเป็นจำเลย และสั่งให้จำคุกนายอุทัย เป็นเวลา 10 ปี และนายบุญเกิด กับนายอนันต์ คนละ 7 ปี ซึ่งทั้งหมดได้ถูกปล่อยตัวหลังเหตุการณ์ 14 ตุลา ในสมัยรัฐบาลที่มีนายสัญญา ธรรมศักดิ์ เป็นนายกรัฐมนตรี131010 ThaiPBS สัจจะวิถี 40ปี 14ตุลา E03 (1/2) 15 ย้อนรอยประวัติศาสตร์รัฐประหารไทย 17 พฤศจิกายน 2514 จอมพลถนอม ปฏิวัติตัวเอง เขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515

หลังจากวางมือทางการเมือง นายอนันต์ ได้ประกอบธุรกิจโรงแรมขนาดเล็กในจังหวัดพิษณุโลก

 ถึงแก่อนิจกรรม 
นายอนันต์ ถูกศราวุธ แก้วเพ็ง อายุ 23 ปี และ สถาพร แก้วเพ็ง อายุ 21 ปี ใช้ท่อนไม้ยูคาลิปตัสฆาตกรรมเพื่อชิงทรัพย์เพื่อหาเงินไปซื้อยาบ้ามาเสพ เมื่อวันที่ 7 มิถุนายน พ.ศ. 2554 ในโรงแรมของตนเองญาติสุดแค้น ตื้บมือฆ่าอดีต รมช.อนันต์ ขณะทำแผนคดีพลิก! ผลชันสูตร อดีตรมช.เกษตร ถูกฆาตกรรมรวบ 2 พี่น้องทาสยาบ้า-มือฆ่า “อดีต รมช.คมนาคม” คาโรงแรมพิษณุโลก

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๒ ตอนที่ ๒๖๓ ง ฉบับพิเศษ หน้า ๕๒, ๒๖ ธันวาคม ๒๕๑๘
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี , เล่ม ๘๘ ตอนที่ ๙๔ ง หน้า ๒๓๘๑, ๓๑ สิงหาคม ๒๕๑๔

 อ้างอิง 

หมวดหมู่:บุคคลจากอำเภอเมืองพิษณุโลก
หมวดหมู่:นักธุรกิจจากจังหวัดพิษณุโลก
หมวดหมู่:นักการเมืองจากจังหวัดพิษณุโลก
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:พรรคไท (พ.ศ. 2517)
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนพิษณุโลกพิทยาคม
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากมหาวิทยาลัยราชภัฏพิบูลสงคราม
หมวดหมู่:นักการเมืองไทยที่ถูกลอบสังหาร
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลในประวัติศาสตร์กรุงรัตนโกสินทร์